open-index/open-wikipedia-markdown huggingface dataset:
Jāzepa Mediņa Rīgas 1. mūzikas skolas zēnu koris

[thumb|[Novaodesas botāniskā dārza apmeklējums Jāzepa Mediņa Rīgas 1. mūzikas skolas zēnu kora Brazīlijas turnejas laikā]]

**Jāzepa Mediņa Rīgas 1. mūzikas skolas Zēnu koris** ir viens no vadošajiem zēnu koriem Baltijas valstīs. Koris dibināts 1981. gadā kā **Jāzepa Mediņa mūzikas skolas Zēnu koris**, bet pārdēvēts 2009. gadā, kad apvienojās Jāzepa Mediņa mūzikas skola un Rīgas 1. mūzikas skola. Mūzikas ekspertu ievērību pasaules mērogā koris pirmo reizi guva 1993. gadā Nantē, kur ieguva 3. vietu Grand Prix izcīņā un 1. vietu zēnu koru kategorijā. Gada laikā koris sniedz ap 40 koncertu un regulāri piedalās labdarības pasākumos Rīgā un citās Latvijas un pasaules pilsētās.

Kopš 1987. gada kora mākslinieciskais vadītājs un galvenais diriģents ir Jāzepa Vītola Latvijas Mūzikas akadēmijas Kordiriģēšanas katedras profesors un Latviešu Vispārējo Dziesmu svētku virsdiriģents Romāns Vanags, kura vadībā koris kļuva par vienu no vadošajiem zēnu koriem Baltijas valstīs. Zēnu kora kormeistari ir Tālivaldis Gulbis un Evija Vanaga.

Kora repertuārā iekļauti gan viduslaiku, gan renesanses, gan romantisma laikmeta skaņdarbi, 20. gadsimta mūzika, džeza skaņdarbi, kā arī latviešu tautasdziesmu apdares un oriģinālskaņdarbi. Tas regulāri sadarbojas ar pazīstamiem Latvijas mūziķiem, piedalās operās un teātra izrādēs.

## Diskogrāfija
Kopš 1994. gada koris piedalījies vairākos ierakstos televīzijā un radio. Ierakstīti 15 albumi un 2 kasetes.

## Atsauces
Stipe Pletikosa

**Stipe Pletikosa** (; ; dzimis ) ir bijušais Horvātijas futbola vārtsargs. Pletikosa profesionāļa karjeru uzsāka Splitas "Hajduk", no kurienes viņš pārgāja uz Doneckas "Šahtar" un pēc tam 2007. gadā uz Maskavas "Spartak". 2011. gadā pēc vienas sezonas  *[[Tottenham Hotspur F.C.|Tottenham Hotspur]]* viņš pievienojās *[[FK Rostov|FC Rostov]]*.

Horvātijas izlases sastāvā viņš debitēja 1999. gadā un kopš tā laika ir to pārstāvējis piecos lielos turnīros. Viņš ir otrs izlasē visvairāk spēles aizvadījušais spēlētājs pēc Darijo Srnas.

## Sasniegumi
**Hajduk Split**

* Horvātijas Pirmā līga: 2000–01
* Horvātijas kauss: 1999–2000, 2002–03

**Shakhtar Donetsk**

* Ukrainas Premjerlīga: 2004–05
* Ukrainas kauss: 2005

**Rostov**

* Krievijas kauss: 2013–14

**Individuālie sasniegumi**

* Horvātijas Pirmā līga: 2001, 2002
* Horvātijas gada futbolists: 2002

## Atsauces

## Ārējās saites

* Anglijas Premjerlīgas profils 

.
Marks Terencijs Varrons

**Marks Terencijs Varrons** (, dzimis 116. p.m.ē., miris 27. p.m.ē.) bija romiešu rakstnieks — enciklopēdists un valsts darbinieks.

Dzimis jātnieku ģimenē. Ieņēmis augstus valsts amatus — dažādos laikos bijis pretors, tribūns, kvestors un edils. Cēzara pilsoņu karu laikā pieslējās Pompejam, vēlāk Cēzara apžēlots. Tomēr pēc Cēzara nāves Marks Antonijs Varronu proskribēja, un viņš zaudēja amatus un mantu. Tomēr ieguva Augusta protekciju un varēja mierīgi nodarboties ar daiļradi, ko darīja līdz dziļam vecumam.

Mācījies pie filologa Stilona, vēlāk Atēnās pie filozofa Antiohijas Askalona.

Radījis vairāk nekā 70 darbus apmēram 620 grāmatās par dažādām tēmām, vairums darbu zuduši, vairāki zināmi fragmentos un atstāstījumos. Pilnībā saglabājies tikai viens — traktāts par lauksaimniecību "Res rusticae". Saglabājušās arī piecas grāmatas no 25 grāmatu darba par latīņu valodu "De lingua Latina". Daudzu citu darbu starpā zudusi ir agrajos viduslaikos ietekmīgā enciklopēdija 9 grāmatās *Disciplinae*.

## Ārējās saites

* Varrona darbi
Stīvens Bečelors

**Stīvens Bečelors** (*Stephen Batchelor*; dzimis ) ir angļu rakstnieks, pāli un tibetiešu valodas tulks un strīdīgs budistu meditāciju "retrītu" vadītājs. Bečelors bija mūks un kļuvis ievērojams agnocistisko jeb "sekulāro budismu" popularizētājs. Bečelors raksta kā šī laikmeta budisti varētu iztikt bez pārdzimšanas pieņēmuma un citām viņaprāt liekām hinduisma doktrīnām.

## Biogrāfija
Bečelors piedzima 1953. gadā Dandī, Skotijā, un astoņpadsmit gadu vecumā nokļuva Indijā. Viņš apmetās Daramsalā, Dalailamas Tibetas trimdas valdības galvaspilsētā, un darbojās tibetiešu bibliotēkā *Library of Tibetan Works and Archives*. 1974. gadā Bečelors "pieņēma patvērumu Trīs dārgumos" un kļuva budistu gelug tradīcijas māceklis, kā arī īslaicīgi mācījās pie slavenā Vipassanas meditācijas skolotāja S. N. Goenka.

Bečelors turpināja tibetiešu studijas Šveices klosterī *Tibet Institute Rikon*, iesaistījās biedrībā *Le Mont-Pèlerin* un kļuva ordinēts mūks. 1979. gadā Bečelors Vācijā kļuva par akadēmiķa *Geše Thubten Ngawang* tulku.

No 1981. līdz 1984. gadam Bečelors Dienvidkorejas *Songgwangsa* klosterī praktizēja dzenbudismu un iepazinās ar franču tautības mūķeni *Martine Fages*. Kad viņu skolotājs korejiešu dzen meistars *Kusan Sunim* nomira, Stīvens Bečelors un *Martine Fages* "novilka savus mūka tērpus" un 1985. gadā Honkongā apprecējās. Pāris apmetās Devonā, Anglijā. Kopš 1990. gada Bečelors ir skolotājs Devonas *Gaia House* meditācijas centrā. 2000. gadā Bečelors ar sievu pārcēlās uz mazpilsētu Francijas Akvitānijā un arvien vairāk pievērsās agrīno pāli valodas un Tripitakas kanonu rakstu pētīšanai.

## Bibliogrāfija (nepilna)
* *The Faith to Doubt: Glimpses of Buddhist Uncertainty. Parallax Press,* 1990. .
* *Buddhism Without Beliefs. Riverhead Books,* 1997. .
* *Living with the Devil: A Meditation on Good and Evil. Penguin Books/Riverhead Books,* 2005. .
* *Confession of a Buddhist Atheist. Random House,* 2010. .

## Tulkojumi angliski no tibetiešu valodas (nepilns)
* *Verses from the Center: A Buddhist Vision of the Sublime*. *Riverhead Books, 2001. (Fundamental Verses on the Middle Way)* (Nāgārdžuna), .
* *Rabten, Geshé. Echoes of Voidness. Wisdom Publications,* 1983. .
* *Rabten, Geshé. Song of the Profound View. Wisdom Publications,* 1989. .
* *Shantideva. A Guide to the Bodhisattva's Way of Life. Library of Tibetan Works and Archives,* 1979. .

## Atsauces
Oleksandrija

**Oleksandrija** () ir pilsēta Ukrainas vidusdaļā, Kirovohradas apgabalā. Izvietojusies apgabala austrumdaļā Inhulecas upes krastā  no apgabala centra Kropivnickas. Oleksandrijas rajona centrs. Pilsētas padomei pakļauti Dimitroves un Pantajivkas ciemati un Zvenihorodkas ciema padome (kopā ).

## Vēsture
Vēstures avotos pirmoreiz minēta 1746. gadā kā kazaku ziemas apmetne **Usivka** (*Усівка*), ko esot dibinājis zaporožjietis Uss. No 1754. gada apkārtnē sāka apmesties serbu ieceļotāji un apmetni pārdēvēja par **Bečeju** *(Бечея)* pēc upes Serbijā. 1784. gadā Bečeja kļuva par apriņķa pilsētu un tika pārdēvēta par **Oleksandrijsku** *(Олександрійськ)*, bet vēlāk nosaukums nomainīts un pašreizējo. 1869. gadā cauri pilsētai uzbūvēts Odesas—Harkivas dzelzceļš. Pēc otrā pasaules kara pilsēta attīstījās kā mašīnbūves un brūnogļu ieguves centrs. Ievērojams dzelzceļa mezgls.

## Atsauces

## Ārējās saites
Znamjanka

**Znamjanka** () ir pilsēta Ukrainas vidusdaļā, Kirovohradas apgabala Kropivnickas rajonā. Izvietojusies apgabala ziemeļaustrumu daļā  no apgabala centra Kropivnickas. Pilsētas padomei pakļauts Znamjankas Druhas ciemats.

## Vēsture
1730. gadā apvidū starp Inhulas un Inhulecas upēm vecticībnieki no Krievijas vidienes nodibināja Znamjankas ciemu (mūsdienās — ciemats Znamjanka Druha).

Mūsdienu Znamjanka tika dibināta 1869. gadā kā jaunuzbūvētā Odesas—Harkivas dzelzceļa stacija, kas savu nosaukumu ieguva no 3 km attālā Znamjankas ciemata. 1870. gados caur Znamjankas staciju izbūvēja vēl divas dzelzceļa līnijas un tā kļuva par nozīmīgu satiksmes mezglu. 1886. gadā tajā bija 143 iedzīvotāji, bet 1913. gadā tur dzīvoja ap 6 tūkstošiem cilvēku.

Pēc Krievijas Impērijas sabrukuma un 
Padomju Krievijas-Ukrainas kara sākuma (1917—1921) pilsēta nonāca Ukrainas Tautas Republikas un Holadnojarskas Republikas pakļautībā. 1920. gadā padomju karaspēks pilsētu ar trešo mēģinājumu beidzot iekaroja.
thumb|left|Piemineklis Holodomora upuriem
Ne mazāk kā 891 Znamjankas iedzīvotājs gāja bojā Holodomora (1932—1933) un politisko represiju laikā. Kopš 1930. gada tai ir pilsētciemata, bet kopš 1938. gada pilsētas statuss.

No 1932. gada līdz 2020. gadam bija rajona centrs.

Otrā pasaules kara laikā no 1941. gada 5. augusta līdz 1943. gada 9. decembrim pilsētu kontrolēja vācu okupanti.

1960. gados tika uzceltas 5 stāvu dzīvojamās ēkas, 1977. gadā pilsētas kultūras pils, bet 1980. gados — 9 stāvu dzīvojamās ēkas.

Kara laikā Donbasā (2014—2022) kaujas operācijās piedalījās gandrīz 1000 znamenskiešu. 12 gāja bojā, viena no viņiem (Viktora Holija) vārdā nosaukta pilsētas iela.

Krievijas iebrukuma Ukrainā laikā Znamjanka kļuva par patvērumu vairākiem tūkstošiem bēgļu no valsts dienvidaustrumiem.

## Atsauces

## Ārējās saites
Aleks Martiness

**Aleks Martiness** (; dzimis ) ir bijušais amerikāņu hokejists, aizsargs. Savas karjeras laikā spēlējis Nacionālās hokeja līgas vienībās Losandželosas "Kings", Vegasas "Golden Knights", Čikāgas "Blackhawks".

## Spēlētāja karjera
Pēc divām NCAA čempionātā aizvadītām sezonām profesionāļa karjeru Martiness sāka 2008.—09. gada sezonā Amerikas hokeja līgas vienībā Mančestras "Monarchs". Jau 2009.—10. gada sezonā aizsargs debitēja arī Losandželosas "Kings", tās rindās aizvadot četras spēles. Komandas rindās gan aizsargs nostiprinājās vien 2011.—12. gada sezonā.

2011.—12. un 2013.—14. gada sezonās kopā ar "Kings" izcīnīja Stenlija kausu. 2013.—14. gada finālsērijā pret Ņujorkas "Rangers" tās piektās spēles otrajā pagarinājumā guva izšķirošos uzvaras vārtus, kas ļāva "Kings" izcīnīt kausu.

2020. gada 19. februārī Martiness tika aizmainīts uz Vegasas "Golden Knights" komandu apmaiņā pret otrās kārtas izvēli 2020. gadā un Sentluisas kluba otrās kārtas izvēli 2021. gada NHL draftā.  Martinesam bija veiksmīga debija "Golden Knights" sastāvā, gūstot vārtus un rezultatīvu piespēli, uzvarā pret Tampabejas "Lightning" ar rezultātu 5:3.

Atstājot "Golden Knights" komandu kā brīvais aģents, Martiness 2024. gada 1. jūlijā parakstīja viena gada līgumu par 4 miljoniem ASV dolāru ar Čikāgas "Blackhawks" komandu.

2025. gada aprīlī Aleks Martiness paziņoja par spēlētāja karjeras noslēgšanu.

## Atsauces

## Ārējās saites
Džons Obi Mikels

**Džons Maikls Nčekvube Obina** (*John Michael Nchekwube Obinna*, dzimis ) ir bijušais Nigērijas futbolists, spēlējis pussarga pozīcijā. Vislabāk pazīstams, aizvadot kopumā 372 mačus Anglijas Premjerlīgas komandā *[[Chelsea]]*.

Viņš spēlēja Nigērijas futbola izlases sastāvā 2014. gada FIFA Pasaules kausā.

## Atsauces

## Ārējās saites
Mets Grīns

**Mets Grīns** (; dzimis ) ir amerikāņu bijušais hokejists, aizsargs.

## Spēlētāja karjera
Profesionāļa karjeru Grīns sāka 2005.—06. gada sezonā, kurā aizvadīja 27 spēles NHL kluba Edmontonas "Oilers" rindās. Jau nākamajā sezonā aizsargs "Oilers" sastāvā bija nostiprinājies. 2008. gada vasarā Grīns tika aizmainīts uz Losandželosas "Kings".

Jau līdz ar pirmo sezonu Grīns "Kings" rindās pildīja arī kapteiņa palīga funkcijas. 2011.—12. un 2013.—14. gada sezonās Grīns kopā ar "Kings" izcīnīja Stenlija kausu.

ASV hokeja izlases sastāvā spēlējis 2007., 2008. un 2010. gada Pasaules čempionātos.

## Ārējās saites
Lūks Robiteils

**Lūks Robiteils** (; dzimis ) ir bijušais kanādiešu hokejists, kreisās malas uzbrucējs. Savas karjeras laikā aizvadījis 14 sezonas Nacionālās hokeja līgas klubā Losandželosas "Kings". Spēlējis arī Pitsburgas "Penguins", Ņujorkas "Rangers" un Detroitas "Red Wings", kopā ar "Red Wings" 2002. gadā izcīnot Stenlija kausu. Ar karjeras gaitā gūtajiem 1394 rezultativitātes punktiem Robiteils ir visu laiku rezultatīvākais NHL kreisās malas uzbrucējs.

## Spēlētāja karjera
Profesionāļa karjeru Robiteils sāka 1986.—87. gada sezonā NHL vienības Losandželosas "Kings" rindās. Sezonu noslēdzot ar 84 punktiem 79 spēlēs, Kaldera balvas balsojumā viņš apsteidza Ronu Hekstalu. Robiteils ir vienīgais "Kings" hokejists, kurš izcīnījis līgas labākā debitanta titulu. Turpmākajās astoņās sezonās Robiteils atzīmējās ar vismaz 40 vārtu guvumiem katrā.

Karjeras rekordu viņš sasniedza 1992.—93. gada sezonā, kad guva 63 vārtus. Ar 1992.—93. gada sezonas gaitā gūtiem 125 punktiem Robiteils uzstādīja jaunu NHL rezultativitātes rekordu starp kreisās malas uzbrucējiem. 1994. gada vasarā Robiteils tika aizmainīts uz Pitsburgas "Penguins", taču jau pēc gada kopā ar Ulfu Sāmuelsonu Robiteils nokļuva Ņujorkas "Rangers" sastāvā. "Rangers" rindās Robiteils aizvadīja divas sezonas, taču tad tika aizmainīts atpakaļ uz Losandželosas "Kings".

1997.—98. gada sezonā traumas dēļ izlaida virkni spēļu un guva vien 16 vārtus. Turpmākajās trīs sezonas gan uzbrucējs atgriezās savā labākajā formā, gūstot vismaz 36 vārtus katrā no sezonām. 1999. gada janvārī guva 500. vārtus savā NHL karjerā.

2001. gada vasarā Robiteils nepiekrita "Kings" piedāvātajam līgumam, tā vietā noslēdza divu gadu līgumu ar Detroitas "Red Wings" vienību. 2001.—02. gada sezonā Robiteilam beidzot izdevās izcīnīt Stenlija kausu, kad "Red Wings" ar Dominiku Hašeku un Stīvu Aizermenu sastāvā finālsērijā pārspēja Artūra Irbes Karolīnas "Hurricanes".

Pēc diviem "Red Wings" sastāvā aizvadītiem gadiem, Lūks atgriezās "Kings" sastāvā. Komandas sastāvā Robiteils aizvadīja divas sezonas, taču tad noslēdza savu profesionālā spēlētāja karjeru. Pēdējo NHL spēli Robiteils aizvadīja 2006. gada 17. aprīlī. "Kings" sastāvā Robiteils aizvadīja kopumā 1079 spēles, kļūstot par otru visu laiku rezultatīvāko komandas spēlētāju aiz Marsela Diona. "Kings" vēlāk iemūžināja Robiteila valkāto 20. numuru.

Kanādas hokeja izlases rindās kļuvis par 1994. gada Pasaules čempionu.

## Ārējās saites
Bobrineca

**Bobrineca** () ir pilsēta Ukrainas vidusdaļā, Kirovohradas apgabala Kropivnickas rajonā. Izvietojusies apgabala dienviddaļā  no apgabala centra Kropivnickas. Pilsētas padomei pakļauti Dibrivkas, Oblankas un Šļahoves ciemi.

## Vēsture
Vēstures avotos apdzīvotā vieta pirmoreiz minēta 1767. gadā kā kazaku apmetne **Malijbobrineca** *(Малий Бобринець)*. 1828. gadā Bobrinecai tika piešķirts apriņķa pilsētas statuss. 20. gadsimta sākumā Bobrinecā dzīvoja 14 tūkstoši iedzīvotāju un tā bija otra lielākā apdzīvotā vieta tagadējā Kirovohradas apgabala teritorijā. Līdz 2020. gadam rajona centrs.

## Atsauces

## Ārējās saites
Šarm eš Šeiha

**Šarm eš Šeiha** (; *Sharm ash Shaykh*, ) ir pilsēta Ēģiptē, viena no Ēģiptes populārākajām kūrortpilsētām. Atrodas Sīnāja pussalas dienvidos pie Sarkanās jūras. Tās iedzīvotāju skaits 2008. gadā sasniedza 35 tūkstošus. Augstākā reģistrētā temperatūra ir 46 °C , savukārt zemākā ir 5 °C .

## Klimats



## Atsauces

## Ārējās saites

*
Ščastja

**Ščastja** () ir pilsēta Ukrainas austrumos, Luhanskas apgabalā, administratīvi pakļauta Luhanskas pilsēta Žovtņevijas rajona padomei. Izvietojusies apgabala vidusdaļā, Siverskijdoņecas kreisajā krastā 24 km no apgabala centra Luhanskas. 

## Vēsture
Apdzīvoto vietu 17. gadsimta beigās dibināja no dzimtbūšanas izbēgušie zemnieki. 1754. gadā imperatore Katrīna II zemes gar Doņecu kopā ar Ščastjas ciemu uzdāvināja savam galminiekam Grigorijam Kovaļinskim. Strauja izaugsme sākās 1953. gadā sakarā ar Vorošilovgradas TEC celtniecību. 1963. gadā Ščastjai piešķirtas pilsētas tiesības.

## Atsauces

## Ārējās saites
Landona

**Landona** () ir pilsēta Ontārio, Kanādā.

Tikusi nosaukta par godu Apvienotās Karalistes Londonai. 2021. gadā pilsētas iedzīvotāju skaits sasniedza 422,3 tūkstoti, tās aglomerācijas iedzīvotāju skaits — 543,5 tūkstošus. Landona pēc iedzīvotāju skaita ir 11. lielākā aglomerācija un 15. lielākā pilsēta Kanādā. Pilsētā tās vēstures gaitā ir tikuši dibināti dažādi uzņēmumi. Landonā notiek otrs lielākais pasaules mūzikas festivāls Kanādā — *Sunfest*. Pilsētā atrodas arī Rietumontārio Universitāte un hokeja klubs Landonas "Knights", kā arī vairāki citi sporta klubi. Vienīgā pilsētas sadraudzības pilsēta ir Ķīnas Naņdzjina.

Pazīstami Landonas iedzīvotāji ir aktieri Raiens Goslings, Reičela Makadamsa, daiļslodotājs Skots Moirs un hokeisti Džo Torntons un Džefs Kārters.

## Iedzīvotāji

## Klimats



## Iedzīvotāji
### Ievērojamas personības
Landonā dzimuši vai dzīvojuši:
* Pols Hagiss (1953) — kanādiešu kinorežisors
* Džefs Kārters (1985) — kanādiešu hokejists

## Atsauces

## Ārējās saites

*
Paulinju

**Žuze Paulu Bezera Masiels Žuniors** (; dzimis ), pazīstams kā **Paulinju** (*Paulinho*), ir brazīliešu bijušais futbolists, spēlēja pussarga pozīcijā, ir Brazīlijas futbola izlases dalībnieks.

Lielāko karjeras daļu aizvadījis dzimtajā Brazīlijā. Profesionāļa karjeru sācis Lietuvas klubā *[[FC Vilnius]]*. *[[Sport Club Corinthians Paulista|Corinthians]]* sastāvā 2011. gadā ir kļuvis par Brazīlijas čempionu.

Kopš 2011. gada spēlē Brazīlijas izlasē. Tās sastāvā uzvarējis 2013. gada FIFA Konfederāciju kausā, spēlēja .

## Sasniegumi
**Corinthians**

* Brazīlijas A sērija: 2011
* Copa Libertadores: 2012
* FIFA Klubu Pasaules kauss: 2012

**Guangzhou Evergrande**

* Ķīnas Superlīga: 2015, 2016, 2019
* Ķīnas FA kauss: 2016
* Ķīnas FA Superkauss: 2016, 2017
* AFC Čempionu līga: 2015

**Barcelona**

* Spānijas La Liga: 2017—18
* Copa del Rey: 2017—18

**Brazīlija**

* FIFA Konfederāciju kauss: 2013

**Individuālie sasniegumi**

* Ķīnas Superlīgas sezonas vērtīgākais spēlētājs: 2019

## Atsauces

## Ārējās saites
Lietuvas guberņa

**Lietuvas guberņa** (, ) bija īslaicīgi pastāvējusi Krievijas Impērijas guberņa (1796-1801), kurā ietilpa arī daļa no mūsdienu Baltkrievijas teritorijas un arī neliela daļa no Latvijas teritorijas (daļa no Jēkabpils novada, Bauskas novada, Dobeles novada). Guberņas centrs bija Viļņa.

## Izveide
Pēc Polijas-Lietuvas kopvalsts trešās dalīšanas 1795. gadā lielākā daļa no Žemaitijas kunigaitijas, Traķu vaivadijas un Viļņas vaivadijas nonāca Krievijas Impērijas sastāvā un to teritorijās izveidoja Viļņas un Sloņimas guberņas. Pēc Krievijas ķeizara Pāvila I rīkojuma tās apvienoja vienotā Lietuvas guberņā. 1801. gadā pēc Aleksandra I rīkojuma Lietuvas guberņu atkal sadalīja, nodibinot Viļņas un Grodņas guberņas. 1842. gada beigās Krievijas imperators Nikolajs I izdeva rīkojumu vēlreiz sadalīt lietuviešu apdzīvoto teritoriju divās daļās, izveidojot Kauņas guberņu un Viļņas guberņu 1843. gada jūlijā.

## Robežas
thumb|270px|Viļņas guberņa pirms Lietuvas guberņas izveides (1795).
Lietuvas guberņa robežojās ar Kurzemes guberņu ziemeļos, Vācijas Impēriju rietumos un Baltkrievijas guberņu austrumos.

## Lietuvas guberņas apriņķi
* Braslavas (*Браславский уезд*)
* Brestas (*Брестский уезд*)
* Viļņas (*Виленский уезд*)
* Ukmerģes (*Вилькомирский уезд*)
* Vavkaviskas (*Волковысский уезд*)
* Grodņas (*Гродненский уезд*)
* Aizvilijas (*Завилейский уезд*) ar centru Švenčoņos
* Kobrinas (*Кобринский уезд*)
* Kauņas (*Ковенский уезд*)
* Ļidas (*Лидский уезд*)
* Navahrudakas (*Новогрудский уезд*)
* Ašmjanu (*Ошмянский уезд*)
* Pružanu (*Пружанский уезд*)
* Raseiņu (*Россиенский уезд*)
* Sloņimas (*Слонимский уезд*)
* Telšu (*Тельшевский уезд*)
* Traķu (*Трокский уезд*)
* Upītes (*Упитский уезд*) ar centru Panevēžā
* Šauļu (*Шавельский уезд*)

## Atsauces

## Lietuvas vēsturiskās daļas

## Ārējās saites
Svitlovodska

**Svitlovodska** () ir pilsēta Ukrainas vidusdaļā, Kirovohradas apgabala Oleksandrijas rajonā. Izvietojusies apgabala ziemeļaustrumos daļā Dņepras labajā krastā pie Kremenčukas ūdenskrātuves aizsprosta  no apgabala centra Kropivnickas. Līdz 2020. gadam rajona centrs. Pilsētas padomei pakļauts Vlasivkas pilsētciemats.

## Vēsture
Apdzīvotā vieta dibināta ap 1954. gadu netālu no tagad appludinātās Kriļivas pilsētas sakarā ar Kremenčukas HES būvniecību. 1961. gadā piešķirtas pilsētas tiesības un **Hruščovas** *(Хрущов)* nosaukums par godu tā laika PSKP ģenerālsekretāram Ņikitam Hruščovam, kurš personīgi piedalījās elektrostacijas palaišanā. Pēc paša Hruščova rīkojuma (par dzīvu cilvēku vārdu nepiešķiršanu pilsētām) 1962. gadā pilsēta tika pārdēvēta par **Kremhesu** (*КремГЕС* — akronīms no *Кременчуцька ГЕС*), bet 1969. gadā pārdēvēta tagadējā vārdā.

## Atsauces

## Ārējās saites
Samars

**Samars** var būt:

* Antonis Samars (*Αντώνης Σαμαράς*, dzimis 1951) — grieķu ekonomists un politiķis, bijis Grieķijas premjerministrs;
* Jorgs Samars (*Γεώργιος Σαμαράς*, dzimis 1985) — grieķu futbolists.
Tibo Kurtuā

**Tibo Nikolā Marks Kurtuā** (; dzimis ) ir beļģu futbolists, spēlē vārtsarga pozīcijā, Beļģijas futbola izlases dalībnieks. Pašlaik (2022) viņš pārstāv *[[La Liga]]* klubu Real Madrid.

## Karjera
Sākumā bijis laukuma spēlētājs, tomēr vēlāk kļuvis par vārtsargu. No 2009. līdz 2011. gadam spēlējis dzimtās Beļģijas *[[K.R.C. Genk|Genk]]* klubā, ar ko kļuva arī par valsts čempionu. 2011. gadā kļuva par Anglijas *[[Chelsea F.C.|Chelsea]]* kluba spēlētāju, tomēr klubā neaizvadot nevienu spēli tika izīrēts Spānijas klubam *[[Madrides "Atletico"|Atlético Madrid]]*. *Atlético* sastāvā kļuva par Spānijas čempionu 2014. gadā, tāpat arī sasniedza 2014. gada UEFA Čempionu līgas finālu. 2013. un 2014. gadā ieguva Rikardo Zamoras balvu. 2014. gadā atgriezās *Chelsea*, šī kluba sastāvā divas reizes uzvarēja Anglijas Premjerlīgā.

2018. gadā pievienojās Real Madrid. 2020. un 2022. gadā uzvarēja *[[La Liga]]*, kļūstot par Spānijas čempionu. 2020. gadā vēlreiz ieguva Rikardo Zamoras balvu. 2022. gadā šīs komandas sastāvā uzvarēja arī UEFA Čempionu līgā un tika atzīts par finālspēles labāko spēlētāju.

Beļģijas izlasē spēlē kopš 2011. gada. Tās sastāvā spēlēja . un , kā arī . un . 2018. gada Pasaules kausā ar izlasi izcīnīja 3. vietu un tika atzīts par turnīra labāko vārtsargu.

## Sasniegumi
**Genk**

* Beļģijas Pro līga: 2010—11

**Atlético Madrid**

* Spānijas La Liga: 2013—14
* Copa del Rey: 2012—13
* UEFA Eiropas līga: 2011—12
* UEFA Superkauss: 2012

**Chelsea**

* Anglijas Premjerlīga: 2014—15, 2016—17
* FA kauss: 2017—18
* Anglijas Līgas kauss: 2014—15

**Real Madrid**

* UEFA Čempionu līga: 2021—22, 2023—24
* Spānijas La Liga: 2019—20, 2021—22
* Spānijas Superkauss: 2019—20, 2021—22
* UEFA Čempionu līga: 2021—22, 2023—24
* UEFA Superkauss: 2022, 2024
* FIFA Klubu Pasaules kauss: 2018, 2022
* FIFA Starpkontinentālais kauss: 2024

**Individuālie sasniegumi**

* Beļģijas Pro līgas gada labākais vārtsargs: 2011
* La Liga sezonas labākais vārtsargs: 2012—13
* Beļģijas gada sportists: 2014
* Anglijas Premjerlīgas zelta cimds: 2016—17
* FIFA gada labākais vārtsargs: 2018
* UEFA Čempionu līgas fināla labākais spēlētājs: 2022

## Atsauces

## Ārējās saites
Davids Luiss

**Davids Luiss Moreira Marinju** (; dzimis ) ir brazīliešu futbolists, spēlē aizsarga un pussarga pozīcijā, Brazīlijas futbola izlases dalībnieks. Kopš 2025. gada Luiss pārstāv Brazīlijas A sērijas klubu *[[Fortaleza Esporte Clube|Fortaleza]]*.

Karjeru sācis dzimtās Brazīlijas klubā *[[Esporte Clube Vitória|Vitória]]*. Pēc tam spēlējis *[[Lisabonas "Benfica"|Benfica]]* un *[[Chelsea F.C.|Chelsea]]* klubā. Karjeras laikā ir kļuvis par Portugāles un UEFA Čempionu līgas uzvarētāju. 2014. gada jūnijā pārgāja uz Francijas klubu *[[Parīzes "Saint-Germain"|Paris Saint-Germain]]*. Viņa pāreja klubam izmaksāja 50 miljonus sterliņu mārciņas, kas ir rekordaugsta summa, kas samaksāta par aizsargu. 2017. Luiss pārgāja atpakaļ uz *Chelsea.* 2019. gadā Luiss pievienojies ''Arsenal''.

Brazīlijas izlasē spēlē kopš 2010. gada. Tās sastāvā aizvadījis 2011. gada *Copa América*, 2013. gada FIFA Konfederāciju kausu (uzvara), .

## Sasniegumi
**Benfica**

* Portugāles Premjerlīga: 2009—10
* Taça da Liga: 2008—09, 2009—10, 2010—11

**Chelsea**

* Anglijas Premjerlīga: 2016—17
* FA kauss: 2011—12, 2017—18
* UEFA Čempionu līga: 2011—12
* UEFA Eiropas līga: 2012—13, 2018—19

**Paris Saint-Germain**

* Francijas Ligue 1: 2014—15, 2015—16
* Coupe de France: 2014—15, 2015—16
* Coupe de la Ligue: 2015—16
* Trophée des Champions: 2015, 2016

**Arsenal**

* FA kauss: 2019—20
* FA Community Shield: 2020
**Flamengo**

* Copa do Brasil: 2022, 2024
* Copa Libertadores: 2022

**Brazīlija**

* FIFA Konfederāciju kauss: 2013

**Individuālie sasniegumi**

* Portugāles Premjerlīgas sezonas labākais spēlētājs: 2009—10

## Atsauces

## Ārējās saites
Alekss Songs

**Aleksandrs Dimitrijs Songs Bilongs** (*Alexandre Dimitri Song Billong*, dzimis ) ir bijušais Kamerūnas futbolists un Kamerūnas futbola izlases dalībnieks. Viņš spēlēja centra pussarga vai aizsardzības pussarga pozīcijā.

Kamerūnas izlases sastāvā ir spēlējis 2010. un 2014. gada FIFA Pasaules kausā. Viņš bija arī 2008. gada olimpisko spēļu dalībnieks.

## Sasniegumi
**Barcelona**

* Spānijas La Liga: 2012–13
* Spānijas Superkauss: 2013

**Arsenal**

* Anglijas Līgas kauss: finālists 2010-11

**Kamerūnas izlase**

* Āfrikas Nāciju kauss: finālists 2008

## Atsauces

## Ārējās saites
Jorgs Samars

**Jorgs Samars** (, ; dzimis ) ir Grieķijas bijušais futbolists.

Grieķijas izlases sastāvā ir spēlējis 2010. un 2014. gada FIFA Pasaules kausā, kā arī 2008. gada un 2012. gada Eiropas čempionātā.

## Sasniegumi
**Celtic**

* Skotijas Premjerlīga: 2007—08, 2011—12, 2012—13, 2013—14
* Skotijas kauss: 2010—11, 2012—13
* Skotijas Līgas kauss: 2008—09

## Atsauces

## Ārējās saites
Dāvids Alaba

**Dāvids Olatokunbo Alaba** (; dzimis ) ir Austrijas futbolists, spēlē aizsarga un pussarga pozīcijā, ir Austrijas futbola izlases dalībnieks. Kopš 2021. gada pārstāv Spānijas La Liga klubu Madrides "Real".

Karjeru aizvadījis Vācijā un dzimtajā Austrijā. Lielākos panākumus guvis, spēlējot Vācijas Bundeslīgas klubā Minhenes "Bayern". Tā sastāvā deviņasreizes kļuvis par Vācijas čempionu, 2013. un 2020. gadā tika gūta uzvara arī Čempionu līgā. 2013. gada aprīlī guva vienus no ātrāk gūtajiem vārtiem Čempionu līgas vēsturē — izdarīja rezultatīvu sitienu 25. sekundē.

2009. gadā 17 gadu vecumā debitēja Austrijas izlases sastāvā. Viņš pašlaik ir jaunākais šajā izlasē debitējušais spēlētājs. Trīs reizes (2011, 2012, 2013) ticis atzīts par Austrijas gada labāko futbolistu, 2013. gadā tika atzīts arī par Austrijas gada labāko sportistu.

## Sasniegumi
**Bayern Munich**

* Vācijas Bundeslīga: 2009—10, 2012—13, 2013—14, 2014—15, 2015—16, 2016—17, 2017—18, 2018—19, 2019—20, 2020—21
* Vācijas kauss: 2009—10, 2012—13, 2013—14, 2015—16, 2018—19, 2019—20
* DFL-Supercup: 2016, 2018, 2020
* UEFA Čempionu līga: 2012—13, 2019—20
* UEFA Superkauss: 2013, 2020
* FIFA Klubu Pasaules kauss: 2013, 2020, 2022

**Real Madrid**

* La Liga: 2021—22, 2023—24
* Spānijas Karaļa kauss: 2022—23
* Spānijas Superkauss: 2022
* UEFA Čempionu līga: 2021—22, 2023—24
* UEFA Superkauss: 2022
* FIFA Klubu Pasaules kauss: 2022

**Individuālie sasniegumi**

* Austrijas gada futbolists: 2011, 2012, 2013, 2014, 2015, 2016, 2020, 2021, 2022, 2023
* Austrijas gada sportists:2013, 2014

## Atsauces

## Ārējās saites
Rokfelleri

**Rokfelleri** () ir vācu, angļu, skotu/īru izcelsmes ASV rūpniecības, politikas un finanšu ģimene.

Tā izveidojusies 19. gadsimta beigās, tās dibinātājs ir Džons Rokfellers. Viņš kopā ar brāli Viljamu lielāko bagātību guva ar uzņēmuma *[[Standard Oil]]* (kura dibinātājs ir D. Rokfellers) palīdzību. Tāpat Rokfelleri ir pazīstami ar saistību ar *Chase Manhattan Bank* banku. Rokfelleri tiek uzskatīti par vienu no varenākajām un bagātākajām (ja ne pašu varenāko) ģimenēm ASV vēsturē.

Rokfelleru ģimenes pārstāvis Nelsons Rokfellers bijis ASV viceprezidents.

## Atsauces

## Ārējās saites
*Rockefeller Financial
*The Rockefeller Group
*The Rockefeller Foundation
Pivdennoukrajinska

**Pivdennoukrajinska** () ir apgabala pakļautības pilsēta Ukrainas dienvidos, Mikolajivas apgabala Voznesenskas rajonā. Izvietojusies apgabala ziemeļrietumu daļā, Dienvidu Bugas kreisajā krastā,  no apgabala centra Mikolajivas.

## Vēsture
Pilsēta dibināta 1976. gadā sakarā ar Dienvidukrainas AES būvniecību un sākotnēji saukusies **Kostjantiņivka-2** *(Костянтинівка-2)*. 1987. gadā nodēvēta par **Južnoukrajinsku** (*Южноукраїнськ*) un piešķirts apgabala pakļautības pilsētas statuss. 2024. gadā nosaukuma forma mainīta uz korektu ukrainisko versiju «Pivdennoukrajinska» — ‘Dienvidukrainas’.

## Atsauces

## Ārējās saites
Stūra māja

**Stūra māja** ir apzīmējums ēkai, kas atrodas Brīvības ielā 61, Rīgā, Latvijā. Ēkas paralēlais numurs ir Stabu iela 12. Tā ir valsts nozīmes vēstures piemineklis un vietējās nozīmes arhitektūras piemineklis. Ēka zināma arī ar nosaukumu Čekas pagrabi.

## Vēsture
thumb|left|Tetera nams ar puķu veikalu pirmajā stāvā
Šis ir 1912. gadā celts īres nams ar veikalu, būvēts pēc arhitekta Aleksandra Vanaga projekta, bijušais **Tetera nams.** 1920. gados tas kļuva par Latvijas Finanšu ministrijas īpašumu, vēlāk — par Latvijas Iekšlietu ministrijas īpašumu.

Pirms Pirmā pasaules kara te bija Ķeizariskās krievu Mūzikas sabiedrības mūzikas skolas nodaļa, 1919. gadā — Latvijas Revolucionārā kara padome. PSRS okupācijas laikā no 1940. līdz 1941. gadam un no  — Iekšlietu Tautas komisariāts un Latvijas PSR Valsts Drošības komiteja. Pēc Latvijas neatkarības atgūšanas šeit līdz 2008. gadam darbojās Valsts policija. Pēc tam ēkai ilgstoši bijušas problēmas ar pielietojuma un nomnieka atrašanu.

 ēkas Stabu ielas pusē tika atklāta piemiņas zīme "Melnais slieksnis", kas veltīta komunistiskā režīma upuriem. Tās tēlnieks ir Gļebs Panteļejevs, arhitekts — Andris Veidemanis.

## Izstādes
2014. gadā projekta "Rīga 2014" ietvaros šajā ēkā iekārtoja ekspozīciju "Stūra māja. Lieta Nr. 1914/2014". Tajā ietilpa Okupācijas muzeja iekārtota ekspozīcija, ekskursija "Čekas pagrabos" gida pavadībā un piecas izstādes — "Draudzības (re)konstrukcija", "Latvieša koferis", "Par spīti visam", "10 lietu stāsti par cilvēku un varu" un kinorežisores Ilonas Brūveres iniciētais projekts "Liktens lietu muzejs".

## Atsauces

## Ārējās saites
Narēndra Modi

**Narēndra Damodardass Modi** (, *Narendra Damodardas Modi*; dzimis ) ir 15. un pašreizējais Indijas premjerministrs. Viņš ir Indijas Tautas partijas līderis.

Bijis Gudžarātas štata likumdošanas asamblejas loceklis no 2002. gada līdz 2014. gada maijam, 2001. gada oktobrī kļuva par Gudžarātas galveno ministru, arī šajā amatā bijis līdz 2014. gada maijam. Viņš ir visilgāk galvenā ministra amatā bijušais cilvēks. 2014. gada maijā Modi vadītā partija uzvarēja Indijas parlamenta apakšpalātas vēlēšanās un Modi kļuva par valsts premjerministru. Amatā nomainījis Manmohanu Singhu.

Modi ir pretrunīgi vērtēta persona gan Indijā, gan starptautiski. Viņa administrācija tikusi kritizēta par negadījumiem, kas saistīti ar 2002. gada Gudžarātas nemieriem. Tāpat ir ticis slavēts par savu ekonomikas politiku, kas ļāvusi izveidot vidi Gudžarātas ekonomiskajai izaugsmei.

## Atsauces

## Ārējās saites
* 
* ProAttēls: Narendra Modi
Metilheksānamīns

**Metilheksānamīns** jeb **MHA** (tiek dēvēts arī nepareizos nosaukumos, kā 'metilheksanemīns', 'metileksanamīns' u.c.) ir 3-metilheksāna aminoatvasinājums. Tiek saukts arī par **dimetilamilamīnu** (**DMAA**). Vielas molekulā ir divi asimetriskie oglekļa atomi, tādēļ tai pastāv četri optiskie izomēri. Lieto arī hidrohlorīda veidā.
thumb|left|250px|Metilheksānamīna četri optiskie izomēri
Pieder pie netiešajiem simpatomimētiskajiem līdzekļiem. Tas sašaurina asinsvadus, paplašina bronhus, vājina zarnu peristaltiku, izraisa diurētisku efektu.

Sportā tiek uzskatīts par dopingu un tā lietošana ir aizliegta.

Metilheksānamīna molekulas struktūra ir līdzīga vienkāršotai amfetamīna struktūrai un tam ir līdzīga fizioloģiskā iedarbība. Tā kā ir bijuši letāli gadījumi MHA pārmērīgas lietošanas dēļ, Eiropas Savienībā šī medikamenta brīva tirgošana ir aizliegta.
thumb|left|250px|Amfetamīna (augšā) un metilheksānamīna molekulu līdzība

## Atsauces
Arābu skaitļi

**Arābu skaitļi** ir skaitļu sistēma, kurā tiek izmantoti desmit cipari: 0, 1, 2, 3, 4, 5, 6, 7, 8, 9. Šī ir mūsdienās populārākā skaitļu simboliskās attēlošanas metode.

Ar arābu skaitļiem tiek attēlota hindu-arābu skaitļu sistēma. Šo sistēmu sāka lietot persiešu un arābu matemātiķi Indijā un vēlāk to izplatīja citās arābu valstīs. Eiropā arābu skaitļu sistēmu ieviesa Fibonači.

## Ārējās saites
Periodiskās tabulas periods

thumbnail|235px|Ķīmisko elementu periodiskā tabula. Horizontālās rindas ir noteikti periodi
**Periodiskās tabulas periods** ir horizontāla rinda ķīmisko elementu periodiskajā tabulā. Standarta periodiskajā tabulā ir 7 periodi. Viena noteikta perioda elementiem ir viens un tas pats elektronu čaulu skaits. Periodus numurē pēc to elektronu čaulu skaita.

## Ķīmisko elementu periodu uzskaitījums
Līdzība

thumb|300px|Vienādā krāsā attēlotās figūras ir līdzīgas
**Līdzība** ir tāds pārveidojums Eiklīda telpā, kurā jebkuriem diviem punktiem *A, B* un to attēlojumiem *A', B*' ir spēkā sakarība *|A'B'|=k|AB|*, kur *k* ir pozitīvs skaitlis, ko sauc par līdzības koeficientu.

Uzskata, ka divas figūras ir līdzīgas, ja vienu var iegūt no otras ar homotētijas un izometrijas palīdzību (saglabājot visus leņķus un reizinot visus izmērus ar vienu un to pašu līdzības koeficientu). Intuitīvi tiek uzskatīts, ka figūrām ir tāda pati forma.
 
Piemēram, visas riņķa līnijas ir līdzīgas viena otrai, visi kvadrāti ir līdzīgi viens otram un visi vienādmalu trīsstūri ir līdzīgi viens otram. No otras puses, elipses var nebūt  līdzīgas viena otrai, kā arī visas hiperbolas nav līdzīgas.

Divu trīsstūru līdzībai ir pietiekami pārbaudīt, vai divi trīsstūra leņķi ir vienādi ar otra trīsstūra diviem leņķiem.

Līdzīgu plaknes figūru laukumu attiecība ir vienāda ar atbilstošo garumu attiecības kvadrātu (piemēram, ja kvadrāta mala vai riņķa rādiuss tiek palielināts divas reizes, to laukumi palielinās četras reizes, t.i., par divi kvadrātā).

Līdzīgu telpisku figūru tilpumu attiecība ir vienāda ar atbilstošo garumu attiecības kubu (piemēram, ja kuba šķautne vai lodes rādiuss tiek palielināts divas reizes, to tilpumi palielinās astoņas reizes, t.i., par divi kubā). 

## Atsauces

## Ārējās saites

* John Denker. Physics Documents. Introduction to Scaling Laws
Ferdinands Markoss

**Ferdinands Emanuels Edralins Markoss** (*Ferdinand Emmanuel Edralin Marcos, Sr.*; dzimis , miris ) bija Filipīnu politiķis un jurists. Laikā no 1965. līdz 1986. gadam bijis Filipīnu prezidents.

No 1949. līdz 1959. gadam Markoss bija valsts Pārstāvju palātas loceklis, pēc tam līdz 1965. gadam bija Filipīnu Senāta loceklis, kur pēdējos divus gadus bija Senāta prezidents. Būdams valsts prezidents, īstenoja plaša mēroga infrastruktūras attīstības programmas un ekonomiskās reformas. Vienlaikus viņa valdīšanai bija raksturīgs autoritārisms, masveida korupcija, despotisms, nepotisms, politiskās represijas un cilvēktiesību pārkāpumi.

1983. gadā Markosa valdība tika apsūdzēta par saistību ar viņa galvenā politiskā pretinieka Beninjo Akvino slepkavību. 1986. gadā revolūcijas rezultātā viņš pameta valsti un atlikušo dzīvi pavadīja Havajās, ASV.
Dūmvads

[thumb|150px|Pasaulē garākais skurstenis [Ekibastūza|Ekibastūzā Kazahstānā (419,7 metri)]]
**Dūmvads**, arī **dūmenis**, **skurstenis** (no ), **dūmeja** un **dūmcaurule** ir visbiežāk vertikāla caurule dūmgāzu izvadīšanai atmosfērā.

## Atsauce

## Ārējās saites
Juns Hjonsoks

**Juns Hjonsoks** (; dzimis , miris ) bija dienvidkorejiešu rakstnieks un cilvēktiesību aktīvists.

No 2002. līdz 2003. gadam bijis iesaistīts LGBT tiesību kustības aktīvismā par nediskrimināciju pret homoseksuāļiem.  izdarīja pašnāvību protestā pret homoseksuāļu diskrimināciju Dienvidkorejā.
Filips II Augusts

**Filips II Augusts** (; dzimis , miris ) bija Francijas karalis no 1180. līdz 1223. gadam. Kapetingu dinastijas pārstāvis. Luija VII un viņa trešās sievas Šampaņas Adeles pirmais dēls.

Filips bija pirmais, kura tituls bija Francijas karalis (*Roi de France*), viņa priekšteči tika saukti par franku karaļiem (*Roi des Francs*). Filipam valdīšanas laikā gan ar izdevīgām precībām, gan diplomātiskiem līdzekļiem, gan ar iekarojumiem izdevās būtiski paplašināt karaļnama kontrolējamo Francijas teritoriju. Bija viens no trešā krusta kara vadītājiem. Tāpat viņš nostiprināja karaļa varu, ieceļot savus ierēdņus apgabalu pārvaldīšanai, izveidojot karaļu padomi.

## Atsauces

## Ārējās saites
Divpadsmitpirkstu zarna

[thumb|[Gremošanas orgānu sistēmas diagramma ar iekrāsotu divpadsmitpirkstu zarnu]]
**Divpadsmitpirkstu zarna** jeb **duodēns** () ir tievās zarnas sākumdaļa. Tajā atveras aizkuņģa dziedzera un žultspūšļa izvadi.

Tā ir vairumam augstāko mugurkaulnieku pārstāvju, tostarp zīdītājiem, rāpuļiem un putniem. Zivīm tievās zarnas iedalījums nav tik izteikts, tāpēc tām divpadsmitpirkstu zarnas apzīmēšanai lieto terminus priekšējā zarna un proksimālā zarna. Tā parasti ir līdzīga pakavam vai nenoslēgtam gredzenam ar atveri uz kreiso pusi. Sastāv no augšdaļas, lejupejošās daļas un apakšdaļas.

Šī ir īsākā tievās zarnas daļa. Cilvēkiem divpadsmitpirkstu zarna ir 25—38 cm gara, kas ir apmēram 12 pirkstu platumā. Tajā noris olbaltumvielu un tauku fermentatīva apstrāde, ogļhidrātu šķelšana.

## Atsauces

## Ārējās saites
*
Biškopība

200px|thumbnail|Dravnieks apskata bišu stropu
thumb|200px|Biškopības attēlojums 14. gadsimta ''Tacuinum Sanitatis''
**Biškopība** jeb **dravniecība** ir medusbišu saimju uzturēšana (stropos, dravās vai citur) medus, bišu vaska, propolisa, bišu indes, ziedputekšņi un citu produktu iegūšanai. Cilvēku, kas ar to nodarbojas, sauc par biškopi vai dravnieku.

Cilvēki medu no savvaļas bitēm iegūst jau vismaz 15 tūkstošus gadu, bet kultivēt tās sāka senie ēģiptieši pirms aptuveni 4500 gadiem. Vienkārši stropi un dūmkannas ir atrasti faraona Tutanhamona kapenēs.  Vēsturiski Eiropā un daudzviet citur pasaulē viens no pirmajiem biškopības veidiem bija meža dravniecība, kurā medus un citi bišu produkti tika iegūti no dorēs jeb koku dobumos dzīvojošām bitēm.

## Latvijā

Latvijas teritoriju vēsturiski apdzīvojusi tikai viena bišu pasuga — Eiropas tumšā medus bite —, tomēr laika gaitā Latvijā introducētas un mūsdienās biškopībā izmanto arī Itālijas bites (*Apis mellifera ligustica*), Krainas bites (*Apis mellifera carnica*) un Kaukāza kalnu pelēkās bites (*Apis mellifera caucasica*).

Pirmo nopietno grāmatu par biškopīgu latviešu valodā „Baltijas dravnieks” sarakstīja Fridrihs Johans Bernevics. Grāmatas pirmais izdevums iznācā 1900. gadā Rīgā, bet otrais — 1905. gadā Jelgavā. Kopš 1994. gadā Latvijā darbojas Latvijas Biškopības biedrība, kam piešķirts šķirnes lauksaimniecības dzīvnieku audzētāju organizācijas statuss.

2015. gadā izdevniecība „Avots” izdeva bijušā Latvijas Biškopības biedrības priekšsēdētāja Andreja Miza rokasgrāmatu biškopjiem „Darbi bišu dravā”.

## Skatīt arī
* Latvijas Biškopības biedrība
* Senlaiku biškopības muzejs

## Atsauces

## Ārējās saites

* Latvijas Biškopības biedrības mājaslapa
Očakiva

**Očakiva** () ir apgabala pakļautības pilsēta Ukrainas dienvidos, Mikolajivas apgabalā. Izvietojusies apgabala dienvidos, Dņepras limāna ziemeļu krastā pie tā ietekas Melnajā jūrā,  no apgabala centra Mikolajivas. Līdz 2020. gadam rajona centrs.

## Vēsture
Mūsdienu Očakivas apvidū kopš seniem laikiem pastāvējušas grieķu kolonijas Olvija (7. gadsimts p.m.ē. — 4. gadsimts) un Alektora (1.—3. gadsimts). Kijivas Krievzemes un Lietuvas Lielkņazistes laikā līdz 1480. gadiem te pastāvējusi **Dašovas** pilsēta. Tiek uzskatīts, ka tagadējo pilsētu lietuviešu Dašovas cietošņa vietā 1492. gadā dibinājis Krimas hans Menli I. Sākotnēji saukusies par **Karakermenu** (‘Melnais cietoksnis’), bet no 16. gadsimta, kad pilsēta nonāca turku valdījumā — **Ezi** (*Özi*) vai **Ačikale** (*Açıkale* — ‘Cietoksnis pie izejas [jūrā]’), no kura arī transformējies pilsētas mūsdienu nosaukums. 1788. gadā pilsētu un cietoksni ieņēma Krievijas karaspēks un to stipri nopostīja. 1792. gadā nopostītā cietokšņa vietā tika dibināta ostas pilsēta un plānotais Jaunkrievijas guberņas centrs.

## Atsauces

## Ārējās saites
Trīs māsas (zemkopība)

thumb|200px|Triju māsu attēls uz ASV dolāra monētas.
**Trīs māsas** ir apzīmējums trim galvenajiem Ziemeļamerikas pamatiedzīvotāju kultūraugiem — kukurūzai, pupām un ķirbjiem. Tos audzēja ciltis kontinenta austrumu mežainajos apgabalos no Lielajiem ezeriem līdz Floridai dienvidos, pueblu tautas Savienoto Valstu dienvidaustrumos un Mezoamerikas iedzīvotāji. Arī vairākām bizonu mednieku prēriju ciltīm pusi no pārtikas veidoja "trīs māsas".

## Kukurūza

Galvenais kultūraugs bija kukurūza. Tā dod cieti enerģijai un var nodrošināt 75 procentus cilvēka ķermeņa vajadzību pēc barības vielām. Ciltis audzēja dažādas kukurūzas šķirnes (irokēzi — piecpadsmit šķirnes). Bieži izmantoja kolektīvo augu audzēšanas metodi, kad vienā laukā audzēja arī pupas, kas vijās ap kukurūzas kātiem, un ķirbjus, kas nomāca nezāles un uzturēja augsni mitru.

[thumb|[Sekotani|Sekotanu ciemats, kuru ieskauj apstrādāti lauki (Ziemeļkarolīna 1585. gada zīmējums.)]]
Irokēzu sievietes no kukurūzas vālītēm ar brieža žokļa kaulu izlobīja sēkliņas. Tad, lai izmiekšķētu miziņas, tās izvārīja sārmā (to gatavoja no vārītiem pelniem). Sārmu un miziņas noskaloja īpašā grozā, sēkliņas izžāvēja, pēc tam tās ilgi berza miezerī, līdz ieguva rupja maluma miltus.

Daļu kukurūzas kontinenta ziemeļos saglabāja trūcīgajiem ziemas mēnešiem. Kukurūzas vālītes izkāra mājokļos un izkaltēja — dažas pēc tam iztīrīja un sēklas glabāja izraktās bedrēs, kuras izklāja ar zāli un niedrēm. Lai aizsargātu no aukstuma, glabātavas pārklāja ar mizu. Šādās bedrēs glabāja arī pupas, ķirbjus, saulespuķu sēkliņas.

Kontinenta dienvidaustrumos dzīvojošo čeroku vīrieši nolīda līdumu. Pēc tam sievietes kaplēja zemi un izveidoja mazus uzkalniņus, kuros stādīt kukurūzu. Parasti sēja divas augu kultūras — vienu, ko ēst vasarā, un otru, ko rudenī izkaltēt un uzglabāt ziemai. Kad kukurūza bija nolobīta un nomazgāta, to samala miltos. Pēc tam, lai atsijātu rupjākas daļiņas, miltus izsijāja īpašos grozos, kas bija līdzīgi mūsdienu sietam.

## Pupas un ķirbji
Atkarībā no dabas un vēstures nejaušībām, kontinentā audzēja dažādas pupu šķirnes. Tomēr tām visām piemita vērtīgas īpašības. Pupas ir vērtīgs uztura produkts, jo tajās ir liels daudzums olbaltumvielu un vitamīnu (it īpaši niacīna, kuru kukurūza nesatur). Pupu olbaltumvielās ir neaizstājamās aminoskābes lizīns un triptofāns, kuru nav kukurūzā, līdz ar to abi kopā šie produkti veido sabalansētu uzturu. Tikpat nozīmīgi bija tas, ka kaltētas pupas varēja uzglabāt bez bojāšanās pat gadiem ilgi.

Ķirbji, kas nogatavojās rudenī, bija ļoti vērtīgi dārzeņi. Angļu kolonisti izdomāja saldo ķirbju pīrāgu, kas tagad ir Pateicības dienas ēdiens.

## Galerija

Attēls:Squantohowwellthecornprospered.png|Patuksets Skvanto, kas mācīja Plimutas kolonistus audzēt kukurūzu.
Attēls:Corncobs edit1.jpg|Kukurūza
Attēls:Phaseolus vulgaris seed.jpg|Pupas
Attēls:2006-10-18Cucurbita pepo02.jpg|Dažādas ķirbju šķirnes


## Literatūra
* Kurts Cerams. Pirmais amerikānis. Rīga. Zinātne (sērija "Apvārsnis"). 1985.
* Deivids Mērdoks. Ziemeļamerikas indiāņi. Rīga. Zvaigzne ABC (sērija "Redzeslokā"). 1997.
Elders Puštiga

**Elders Manuels Markess Puštiga** (; dzimis ) ir bijušais portugāļu futbolists, spēlēja uzbrucēja pozīcijā, Portugāles futbola izlases dalībnieks.

Profesionāļa karjeru sācis dzimtās Portugāles klubā *Porto*. Pēc tam ir spēlējis Anglijā, Grieķijā, Francijā, Spānijā un Itālijā. Kopš 2003. gada pārstāv Portugāles izlasi. Tās sastāvā spēlējis divos FIFA Pasaules kausa finālturnīros un trijos Eiropas čempionāta finālturnīros.

## Sasniegumi
**Porto**

* Portugāles Premjerlīga: 2002–03, 2006–07
* Portugāles kauss futbolā: 2002–03
* Supertaça Cândido de Oliveira: 2004
* UEFA kauss: 2002–03
* Starpkontinentālais kauss: 2004

**Sporting**

* Supertaça Cândido de Oliveira: 2008

**Atlético Kolkata**

* Indijas Superlīga: 2016

## Ārējās saites
Steroīdi

thumb|250px|Sterāna pamatstruktūra ar ciklu apzīmējumiem un atomu numerāciju
**Steroīdi** (no termina 'holesterīns') ir dzīvnieku vai, retāk, augu izcelsmes, kā arī sintētiski iegūtas bioloģiski aktīvas vielas. Dabā steroīdi veidojas no izoprenoīdiem (triterpenoīda lanosterola, kas savukārt rodas no skvalēna oksīda). Visu steroīdu ķīmiskās struktūras pamatā ir tetracikliska ogļūdeņraža sistēma — sterāns jeb gonāns. Sterāna molekulā fenantrēna trim sešlocekļu gredzeniem pievienojies ciklopentāna pieclocekļu gredzens un visas saites piesātinātas ar ūdeņradi (ciklopentānperhidrofentantrēns). Dažādiem steroīdiem sterāna kodols var būt daļēji nepiesātināts, tam var būt pievienotas dažādas funkcionālās grupas, galvenokārt alkilgrupas, hidroksilgrupas, karbonilgrupas vai karboksilgrupas. Pie steroīdiem pieskaita arī D vitamīnu, kam sterāna B cikls ir atvērts starp 9. un 10. atomu.
thumb|250px|Steroīda skeleta atomu numerācija (sānķēdes var daļēji nebūt)

Steroīdie hormoni piedalās organisma vielmaiņas un dažu fizioloģisko funkciju regulēšanā. Svarīgākie steroīdie hormoni ir dzimumhormoni (androgēni, estrogēni, progesterons) un kortikoīdi jeb kortikosteroīdi — virsnieru garozas hormoni. Ir sintezēti tādi steroīdie hormoni (prednizolons), kuru iedarbība uz organismu pārspēj dabiskos hormonus. Pie steroīdiem pieder arī steroīdais spirts holesterīns, no kura cilvēka organismā veidojas pārējie steroīdi, kā arī žultsskābes — savienojumi ar karboksilgrupu sānķēdē (holskābe). Svarīgi steroīdi ir sirds glikozīdi (augu izcelsmes vielas, kas spēcīgi ietekmē sirdsdarbību), kuru molekulās steroīda fragments ar glikozīdsaites starpniecību saistīts ar glikozi vai citiem oligosaharīdiem.

## Skatīt arī
* Anaboliskie steroīdi

## Atsauces
1097. gads

**1097**. () bija parastais gads, kas pēc Jūlija kalendāra sākās ceturtdienā.

## Notikumi
* Rakstos pirmoreiz minēta Baltkrievijas pilsēta Pinska.
* Raimunds IV kopā ar citiem krusta karotājiem ieņēma Nīkeju.
* Edgars II Etlings vadīja Anglijas karaspēka iebrukumu Skotijā, kā rezultātā no troņa tika gāzts karalis Donalds III, un tā vietā par karali kļuva Etlinga māsasdēls Edgars.
* Laodiķeju ieņēma turki seldžuki.
## Dzimuši
* 
## Miruši
*
1094. gads

**1094**. () bija parastais gads, kas pēc Jūlija kalendāra sākās piektdienā.

## Notikumi
* Ungārijas karalis Lāslo I Kaptola pakalnā, mūsdienu Zagrebas centrā, nodibināja bīskapiju, bet blakus Griča kalnā radās neliela apmetne.
## Dzimuši
* 
## Miruši
* 15. oktobris — Holandes Berta (*Berthe de Hollande*) - Francijas karaļa Filipa I sieva un Francijas karaliene (dzimusi 1055.)
Filipe Sendeross

**Filipe Silvains Sendeross** (*Philippe Sylvain Senderos*, dzimis ) ir Šveices bijušais futbolists. Viņš spēlēja centra aizsarga pozīcijā.

Šveices izlases sastāvā ir spēlējis trijos FIFA Pasaules kausos (2006., 2010. un 2014.), kā arī 2008. gada Eiropas čempionātā.

Senderosa vecāki ir imigranti. Viņa māte ir no Serbijas, bet tēvs — no Spānijas.

## Sasniegumi
**Arsenal**

* FA kauss: 2004—05
* FA Community Shield: 2004

**Individuālie sasniegumi**

* Šveices gada futbolists: 2006

## Atsauces

## Ārējās saites
Augustavas guberņa

**Augustavas guberņa** (, , ) bija Krievijas Impērijas guberņa (1837-1867), kurā ietilpa mūsdienu Lietuvas dienvidrietumu daļa un Polijas ziemeļaustrumu daļa. 
Guberņas centrs bija Suvalki. 
 
## Vēsture
Pēc Polijas-Lietuvas kopvalsts trešās dalīšanas 1795. gadā daļa no Žemaitijas kunigaitijas un Traķu vaivadijas Nemunas kreisajā krastā nonāca Prūsijas Karalistes sastāvā. Pēc Prūsijas sakāves Napoleona karu laikā 1806. gadā to pievienoja Varšavas hercogistes Lomžas departamentam (1806–1815).

Pēc uzvaras 1812. gada karā šo zemi iekļāva Polijas teritorijā izveidotajā Krievijas Impērijas vasaļvalsts t.s. Kongresa Polijas Augustavas vaivadijas sastāvā (1816—1837). Pēc Novembra sacelšanās apspiešanas tika izveidota Augustavas guberņa.

## Robežas
Augustavas guberņa rietumos robežojās ar Austrumprūsijas provinci, ziemeļos ar Kauņas guberņu, austrumos ar Viļņas guberņu, dienvidaustrumos ar Grodņas guberņu, dienvidrietumos ar Plockas guberņu.

## Administratīvais iedalījums
* Augustavas apriņķis (*Августовский уезд, Powiat augustowski, Augustavo apskritis*) 
* Kalvarijas apriņķis (*Кальварийский уезд, Powiat kalwaryjski, Kalvarijos apskritis*)  
* Marijampoles apriņķis (*Мариямпольский уезд, Powiat mariampolski, Marijampolės apskritis*) 
* Seinu apriņķis (*Сейнский уезд, Powiat sejneński, Seinų apskritis*) 
* Lomžas apriņķis (*Ломжинский уезд, Powiat łomżyński, Lomžos apskritis*)

## Etniskā struktūra
Augustavas guberņas ziemeļu daļā iedzīvotāju lielākā daļa bija lietuvieši, bet dienvidu daļā poļi un baltkrievi.

## Guberņas kartes

Attēls:KingdomofPoland1815.jpg|Pēc 1815. gada 


## Atsauces

## Lietuvas vēsturiskās daļas

## Ārējās saites